यदि आपमें COVID-19 जैसी संक्रामक बीमारी की पुष्टि हो गई है, तो आपके डॉक्टर को आपकी विशेष जाँच करने तथा आपकी कंडीशन के आधार पर आपको सलाह देने की आवश्यकता होगी। अपने डॉक्टर से परामर्श करें कि क्या आप घर जाने के लिए सुरक्षित हैं और यदि हां, तो क्या आपको ठीक होने तक आइसोलेशन में रहने की आवश्यकता है।  यदि आपके डॉक्टर समझते हैं कि आप घर जाने के लिए पूरी तरह से स्थिर हैं, तो अपने आइसोलेशन की अवधि में खुद की देखभाल कैसे करें, इस बारे में उनसे विस्तृत निर्देश मांगें। यदि कोई दोस्त या परिवार का सदस्य आपकी देखभाल कर रहा है, तो डॉक्टर से उनके साथ उस जानकारी को साझा करने के लिए कहें। आपके डॉक्टर आपकी कनफर्म्ड लैब टेस्ट रिपोर्ट को पब्लिक हेल्थ डिपार्टमेंट को भेजेंगे। फिर, पब्लिक हेल्थ डिपार्टमेंट आपको कितने दिन तक आइसोलेशन में रहना है इसकी जानकारी देगा। यदि आप बीमार हैं, तो यह जरूरी है कि आप घर पर ही रहें और जितना संभव हो उतना आराम करें। ऐसा करने से आपको तेजी से ठीक होने में तथा दूसरों को आपकी बीमारी के संक्रमण से भी बचाने में सहायता मिलेगी। स्कूल या काम पर न जाएं, और यदि संभव हो तो डॉक्टर के पास जाने के लिए पब्लिक ट्रान्सपोर्ट का इस्तेमाल न करें।   यदि आपको अस्पताल या अपने डॉक्टर के क्लिनिक में जाने की आवश्यकता है, तो हमेशा उन्हें पहले ही कॉल करें। उन्हें अपने डायग्नोसिस के बारे में तथा आपके द्वारा अनुभव किए जाने वाले लक्षणों के बारे में बताएं। यदि आपको किसी सामग्री की आवश्यकता है, तो यदि संभव है तो उसे होम डेलिवेरी के माध्यम से ही मँगवाएं। आइसोलेशन में रहते समय शॉपिंग के लिए आप बाहर न जाएं। जहाँ तक संभव हो, अपने कमरे में ही एकांत में रहने की कोशिश करें तथा पालतू जानवर, मेहमान, या घर के अन्य सदस्यों को अपने कमरे में आने की अनुमति न दें। यदि संभव हो, तो अपने कमरे का बाथरूम घर के अन्य लोगों के साथ शेयर न करें।  यदि संभव है, तो किसी और से अपने पालतू जानवरों की देखभाल करने का अनुरोध करें। यह विशेष रूप से महत्वपूर्ण है यदि आप COVID-19 जैसे वायरस से संक्रमित हैं, जो जानवरों और मनुष्यों के बीच संक्रमित हो सकता है। घर के अन्य क्षेत्रों में प्रवेश करने से बचने के लिए, परिवार के सदस्यों या अन्य देखभाल करने वालों से अपने कमरे के बाहर तैयार भोजन या अन्य सामग्री रखने के लिए कहें। जितना हो सके, आप एक अच्छे हवादार कमरे में रहें, जिसमें ताजी हवा के संचलन के लिए खिड़की खोल सकें। यदि आप इतने बीमार है कि खुद की देखभाल नहीं कर सकते हैं, तो जब भी केयरटेकर आपके आसपास हैं तब आप अपना मास्क पहन लें। यदि आपको घर से बाहर जाना है (जैसे, अपने डॉक्टर के पास), तब भी आपको मास्क पहनने की आवश्यकता होगी।  आपके आस-पास होते समय आपके केयरटेकर भी मास्क पहनकर रहें। यदि आप शॉर्टेज के कारण दुकानों में फेसमास्क नहीं खरीद पाते हैं, तो आप अपनी नाक और मुंह पर दुपट्टा या रूमाल बांधकर खुद को सुरक्षित कर सकते हैं। जब आप आइसोलेशन में होते हैं, तो अपने आस-पास के पर्यावरण को साफ रखें तथा सावधानी बरतें ताकि आप अपने घर में अन्य सदस्यों को संक्रमित न करें। आप अपने प्रियजनों को सुरक्षित रखने में निम्नलिखित तरीकों को अपना सकते हैं:  विशेष रूप से खांसने, छींकने के बाद, अपनी नाक को साफ़ करने के बाद या बाथरूम जाने के बाद अपने हाथों को बार-बार साबुन और गर्म पानी से धोना। खांसने या छींकने पर अपना मुंह और नाक ढंक लें। इस्तेमाल किए गए टिशु पेपर को तुरंत ढक्कन वाले डस्टबिन में फेंक दें। अपनी व्यक्तिगत वस्तुओं को दूसरों के साथ शेयर न करें। इनमें टॉवल, मेडिकल सप्लाई (जैसे थर्मामीटर और मेडिसिन कप), खाने के बर्तन और व्यंजन, पर्सनल ग्रूमिंग प्रोडक्ट्स और बेड लिनेन शामिल हैं। आपके द्वारा इस्तेमाल की जाने वाली सतह तथा वस्तुएं जैसे डोअरनॉब्स, काउंटरटॉप, और टॉयलेट सीट जैसी वस्तुओं को डिसइन्फेक्ट करें। यदि आप रोग के लक्षणों में बदलाव देखते हैं या आपकी तबीयत अधिक खराब होती है, तो अपने डॉक्टर को तुरंत कॉल करें। जब आप आइसोलेशन में होते हैं, तो आपको या आपके केयरटेकर को आपकी स्थिति की बारीकी से निगरानी करनी होगी। यदि आप शरीर में नए लक्षण विकसित होते देख रहे हैं, या आपकी तबीयत अत्यधिक खराब होती लग रही है, या रिकवरी टाईम समाप्ति के बाद भी यदि आपकी तबीयत में कोई सुधार नहीं आ रहा है, तो तुरंत अपने डॉक्टर को फोन करें। यदि आप कोई मेडिकल इमरजेंसी की जरूरत महसूस करते हैं, तो 108 नंबर पर या लोकल इमरजेमसी नंबर पर कॉल करें। यदि संभव हो तो डिस्पैचर को अपने डायग्नोसिस के बारे में बताएं ताकि इमरजेंसी मेडिकल कर्मी उचित सावधानी बरत सकें। आपके आइसोलेशन में रहने का समय आपकी स्थिति और लक्षणों पर निर्भर होता है। भले ही आप अधिक बेहतर महसूस करते हैं, तब भी जब तक आपके डॉक्टर इसे सुरक्षित न कहें तब तक अपने घर से बाहर न निकलें। यह आपके और आपके समुदाय के अन्य लोगों की सुरक्षा के लिए बेहद जरूरी है। आपके डॉक्टर को आपके आइसोलेशन के लिए सर्वोत्तम समय निर्धारित करने के लिए आपके लोकल पब्लिक हेल्थ डिपार्टमेंट के साथ परामर्श करने की आवश्यकता हो सकती है।
Ask your doctor if you can return home or if you need to be hospitalized. Stay home unless you need to seek medical care. Remain in your own room as much as possible if you share a home. Wear a mask if you have to interact with other people. Practice proper hygiene to prevent spreading your illness. Call your doctor immediately if your symptoms change or get worse. Work with your doctor to determine when you can leave isolation.